Na osnovu člana 164 stav 11 Zakona o planiranju prostora i izgradnji objekata ("Službeni list CG", br.64/17, 44/18, 63/18, 11/19, 82/20, 86/22 i 04/23), člana 58 i 59 Zakona o lokalnoj samoupravi ("Službeni list CG", br.2/18, 34/18 i 38/20), člana 46 stav 1 alineja 2 Statuta Opštine Rožaje („Službeni list Crne Gore – opštinski propisi’’, br. 38/18 i 16/21), uz prethodnu saglasnost Vlade Crne Gore, br. 07-8343/2 od 28.12.2022.godine, Skupština Opštine Rožaje, na sjednici održanoj dana 02.03.2023. godine, d o n i j e l a je

ODLUKU

o izmjeni i dopuni Odluke o naknadi za urbanu sanaciju

Član 1

U Odluci o naknadi za urbanu sanaciju broj 01-018/21-870 od 24.01.2021.godine (“Sl. list CG-opštinski propisi”, broj 12/21, 16/21 i 10/22), član 6 se mijenja i glasi:

Iznos naknade po m2 neto površine bespravnog objekta se obračunava kao proizvod prosječnih troškova urbane sanacije i koeficijenata komunalne opremljenosti po zonama i iznosi:

|  |  |  |  |  |  |  |  |
| --- | --- | --- | --- | --- | --- | --- | --- |
| **ZONE** | | | | | | | |
| **I** | **II** | **III** | **IV** | **V** | **VI** | **VII** | **VIII** |
| **35** | **31** | **25** | **20** | **10** | **7** | **5** | **3** |

Iznos naknade iz stave 1 ovog člana umanjuje se :

* Bespravne objekte osnovnog stanovanja za 50%,
* Objekte u biznis zoni za 50%,
* Objekti namijenjeni za novo zapošljavanje više od 10 lica za 40%,
* Potkrovlja za 70%,
* Garaže za 50%,
* Vjerske objekte za 80%,
* Pomoćne objekte koji služe korišćenju stambenog i drugog objekta (podzemne i nadzemne garaže, bazeni, ostave, septičke jame, bunari, ograde i sl.) za 80% i
* Objekte čiji vlasnik ili član porodičnog domaćinstva ima prioritet u ostvarivanju prava na socijalno stanovanje u skladu sa zakonom kojim se uređuju uslovi i način ostvarivanja prava na socijalno stanovanje za 90%.

Član 2

Član 7 mijenja se i glasi:

Naknadu utvrđuje rješenjem Sekretarijat za uređenje prostora i zaštitu životne sredine (u daljem tekstu: nadležni organ), na osnovu obračuna naknade istog sekretarijata u roku od 30 dana od dana dostavljanja obračuna.

**Član 3**

Ostali članovi Odluke ostaju nepromijenjeni.

**Član 4**

Ova Odluka stupa na snagu osmog dana od dana objavljivanja u „Službenom listu Crne Gore - Opštinski propisi“.

Broj:02-016/23-91  
Rožaje, 03.03.2023.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.